Feleti Sevele

Feleti Sevele (født 7. juli 1944 i Ma’ufanga i Nuku'alofa) er en tongansk politiker.Tonga – Head of Government , Commonwealth Secretariat. Han var statsminister i Tonga fra 2006 til 2010.List of Tongan Prime Ministers , Tonga Government Portal. Sevele var den første folkevalgte statsminister og den første ikke-adelige som ble utpekt til denne posten. Han kom til makten etter protester for mer demokrati i landet.Tonga gets first elected leader, BBC News, 13. februar 2006. Vanligvis har kongen utpekt et medlem av kongefamilien eller en adelig til stillingen som statsminister. I slutten av desember 2010 ble Seveli erstattet som statsminister av en adelsmann.Lord Tu'ivakano becomes new Tongan prime minister, BBC News, 21. desember 2010.

Sevele er utdannet ved University of Canterbury i New Zealand og har doktorgrad i utviklingsøkonomi. Sevele har vært konsulent for Asian Development Bank og sjeføkonom i South Pacific Commission. Han har arbeidet i næringslivet og har vært direktør for Tonga Oil Mill og Tonga Pacific Navigation Company. Videre har han vært generalsekretær for Tonga Amateur Sports Association og Tongas olympiske komite. Han ble første gang innvalgt i parlamentet i 1999 og vant gjenvalg i 2002 og 2005. Sevele har vært arbeids-, handels- og industriminister.

 Referanser 

Kategori:Tonganske politikere
Kategori:Personer fra Nuku'alofa
Kategori:Fødsler i 1944